चास कॉलेज में खुलेगा कल्याण गुरुकुल केंद्र
कल्याणविभाग झारखंड सरकार और पैन आईआईटी एलुमनी रीच फॉर इंडिया फाउंडेशन की संयुक्त पहल से चास कॉलेज चास में कल्याण गुरुकुल केंद्र खोल रहा है। इसमें ग्रामीण क्षेत्र के अकुशल, पढ़ाई छोड़ चुके युवा या मैट्रिक पास, शिक्षित बेरोजगार लोगों को गुरुकुल शैली में 60-90 दिनों का आवासीय प्रशिक्षण दिया जाएगा। प्रशिक्षण के बाद इन सभी का प्लेसमेंट कराया जाएगा। इसके लिए चास कॉलेज चास के नए छात्रावास बिल्डिंग का चयन किया गया है। प्रोजेक्ट इंचार्ज दीपा राम ने बताया कि मई से इसका पहला सत्र शुरू कर दिया जाएगा।
बिल्डिंग को 23 लाख की लागत से डेवलप किया जा रहा है।
ग्रामीण बच्चों को मिलेगा लाभ
चास कॉलेज चास के प्राचार्य एसके शर्मा ने बताया कि ग्रामीण क्षेत्र के बच्चों के लिए यह काफी फायदेमंद साबित होगा। इन क्षेत्रों में कई बच्चे हैं जो किसी कारणवश मैट्रिक के बाद पढ़ाई छोड़ देते हैं लेकिन अब उन्हें रोजगारपरक शिक्षा दी जाएगी।
युवाओं को शिक्षित बनाना है उद्देश्य : दीपा
प्रोजेक्टहेड दीपा राम ने बताया कि पैन आईआईटी एलुमनी रीच फार इंडिया फाउंडेशन आईआईटी के एलुमनी के द्वारा संचालित की जाती हैं। यह संस्था कल्याण विभाग के साथ मिल कर इस प्रोजेक्ट को झारखंड में संचालित कर रहा है। उद्देश्य ज्यादा से ज्यादा युवाओं को शिक्षित बनाना है। किस प्रकार का होगा कोर्स इसमें लड़के और लड़कियों के लिए अलग-अलग कोर्स की व्यवस्था की गई है। इसके तहत पूर्ण रूपेण व्यवसायिक कोर्स की ट्रेनिंग दी जाएगी। इसमें लड़कों को फिटर, वेल्डर, ऑटो मोबाइल कंप्यूटर रिपेयरिंग की ट्रेनिंग दी जाएगी। इसके अलावा होटल मैनेजमेंट की भी ट्रेनिंग दी जाएगी। वहीं लड़कियों के लिए भी अलग कोर्स की व्यवस्था की गई है। कोर्स पूरा होने के बाद नौकरी के साथ इन लोगों को सर्टिफिकेट भी दिया जाएगा। गुरुकुल में व्यवसायिक प्रशिक्षण के अलावा प्रशिक्षुओं को योग, देशभक्ति, कार्यस्थल के अनुरूप आचरण एवं व्यक्तित्व विकास भी कराया जाएगा।
hin_Deva hin_Deva hin_Deva hin_Deva hin_Deva hin_Deva hin_Deva